cyanic-selkie/wikianc huggingface dataset:
Մաքս Հոլոուեյ
Կարիերա
2016-ի դեկտեմբերի 10-ին Հոլոուեյը նոկաուտի է ենթարկել Էնտոնի Պետտիսին UFC 206 մրցաշարում և նվաճել է UFC-ի միջանկյալ չեմպիոնի տիտղոսը։ 2017 թվականի հունիսի 3-ին UFC 212 մրցաշարին Բրազիլիայում Մաքս Հոլոուեյը 3-րդ ռաունդում նոկաուտի է ենթարկել UFC-ի թեթևագույն քաշային կարգում չեմպիոն Ժոզե Ալդոյին՝ դրանով իսկ նվաճելով UFC-ի չեմպիոնի տիտղոսը կիսաթեթև քաշային կարգում։ Նույն թվականի դեկտեմբերի 3-ին Դեթրոյթում (ԱՄՆ) կայացած UFC 218 մրցաշարում Հոլոուեյը ռևանշ է ունեցել Ժոզե Ալդոյի հետ, Հոլոուեյը կրկին նոկաուտի է ենթարկել Ալդոյին երրորդ ռաունդում՝ պաշտպանելով UFC-ի չեմպիոնի գոտին կիսաթեթև քաշային կարգում։ 2018 թվականի դեկտեմբերի 9-ին Տորոնտոյի (Կանադա) UFC 231 մրցաշարում չեմպիոնը պետք է հանդիպեր անպարտելի հակառակորդ Բրայան Օրտեգայի հետ, ամբողջ մենամարտի ընթացքում չեմպիոնը գերիշխում էր հակառակորդի նկատմամբ։ Պայքարը դադարեցվել է բժշկի կողմից 4-րդ ռաունդում, դրանով իսկ Հոլոուեյը կրկին պաշտպանել է տիտղոսը։ 2019-ի ապրիլի 13-ին տեղի է ունեցել Հոլոուեյ-Պորյեի մենամարտը թեթև քաշային կարգում UFC-ի ժամանակավոր չեմպիոնի տիտղոսի համար։ Մենամարտն ավարտվել է Պորյեի հաղթանակով` մրցավարների միաձայն որոշմամբ։ 27 հուլիսի 2019 Հոլոուեյը պաշտպանել է UFC-ի չեմպիոնական տիտղոսը Ֆրենկե Էդգարի հետ մենամարտում։ Դեկտեմբերի 15-ին կորցրել է տիտղոսը Ալեքսանդր Վոլկանովսկու հետ մենամարտում։ 2020 թվականի հուլիսի 11-ին կայացել է ռևանշը, որում Մաքսը պարտվել է առանձին որոշմամբ։
Արտաքին հղումներ
Կատեգորիա:Ամերիկացի ընդհանուր մենամարտիկներ
Լուստիվեռե
Լուստիվեռե (Lustivere), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 444 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պիլտսամաա շրջանի բնակավայրեր Կատեգորիա:Էստոնիայի գյուղեր
Էկլեկտիզմ
Էկլետիզմ (ἐκλέγω «ընտրում եմ» բառից), փիլիսոփայական համակարգի ստեղծման եղանակ՝ տարբեր դրույթներ հաշվի առնվելով, որոնք փոխառնված են այլ փիլիսոփայական համակարգերից։ Այս տերմինն առաջին անգամ օգտագործվել է 2-րդ դարում ալեքսանդրիացի փիլիսոփա Փոթամոնի կողմից, որի մասին Դիոգենես Լայերտացին գրել է իր «Հայտնի փիլիսոփաների կյանքի, ուսմունքի և ասույթների մասին» տրակտատի վերջում։
Ճարտարապետություն և արվեստ
Էկլեկտիկա տերմինն արվեստի մեջ օգտագործվում է նրա համար, որպեսզի բնութագրի մի աշխատանքի մեջ օգտագործված տարբեր պատմական ոճերը։ Այն հիմնականում մեծ կիրառություն ունի ճարտարապետությունում և դեկորատիվ արվեստում։ Այս տերմինը երբեմն օգտագործվում է 19-րդ դարի ճարտարապետական ոճը բնութագրելու համար, որը հաջորդել էր Նեոկլասիցիզմին (1820 թ.), բայց 1970 թ.-ից սկսած այդ ոճի զարգացումն արդեն վերագրում են Հիստորիցիզմին։
Ծանոթագրություններ
Կատեգորիա:Փիլիսոփայական ուղղություններ և դպրոցներ Կատեգորիա:Ճարտարապետական ​​ոճեր Կատեգորիա:Փիլիսոփայական տեսություններ Կատեգորիա:Փիլիսոփայական շարժումներ
Ալեքսանդր Շեին
Ալեքսանդր Շեին (Алекса́ндр Петро́вич Ше́ин, ), ռուսական դիվանագետ։
Կենսագրություն
1974 թվականին ավարտել է Մոսկվայի միջազգային հարաբերությունների պետական ինստիտուտը, 1988-ին՝ ԽՍՀՄ Արտաքին գործերի նախարարության դիվանագիտական ակադեմիան։ Պատմական գիտությունների թեկնածու։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Բարեկամության շքանշանի ասպետներ (Ռուսաստան) Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Ռուս դիվանագետներ Կատեգորիա:Պատմական գիտությունների թեկնածուներ
Սահառունիներ
Սահառունիներ, Սահառունիք իշխանական (նախարարական) տոհմ Հին Հայաստանում։ Ժառանգական տիրույթը եղել է Արևմտյան Շիրակի և Երասխաձորի միջև ընկած տարածքը՝ Մրեն իշխանանիստ կենտրոնով (մյուս բնակավայրերից հիշվում է Սահառունիք ավանագյուղը)։ Ըստ Գահնամակի, Սահառունիք արքունիքում զբաղեցրել են 25-րդ «բարձը», իսկ ըստ Զորանամակի, հայկական զորաբանակում կռվել են 300 հեծելամարտիկով։
Ծննդաբանության մասին տեղեկություններ չեն պահպանվել, առաջին անգամ աղբյուրներում հիշատակվում են 4-րդ դարից։ Սահառունյաց իշխանը հիշատակվում է Հուսիկ Ա Պարթև կաթողիկոսին (341-347) Կեսարիա ուղեկցող հայ մեծամեծ իշխանների թվում։ Իսկ Սահառունիքի նահապետ Մուշկ իշխանը հիշատակվում է Արշակ Բ արքայի (350 - 367) Հռոմ առաքած դեսպանության կազմում։ Վերջինիս հսջորդել է հավանաբար ավագ որդին՝ Բատ Սահառունին, որը եղել է Վարազդատ արքայի (374 - 378) դայակն ու ուսուցիչը, իսկ Մուշեղ Մամիկոնյանի սպանությունից հետո վարել է Հայոց սպարապետության գործակալությունը։
Մանվել Մամիկոնյանի դեմ Կարինի ճակատամարտում (378) պարտվելուց հետո, Բատ Սահառունին ձերբակալվել և որդու հետ գլխատվել է։ 5-րդ դ․ ազատագրական շարժումների ժամանակ Սահառունյաց իշխան Կարենը մարտնչել է Վարդան Մամիկոնյանի զորաբանակում։ Քաջաջը հերոսաբար զոհվել է քխոսրովակերտ անտառի մոտ պարսկական զորքերի դեմ ճակատամարտում (482)։ 7-րդ դ․ Սահառունիքի նշանավոր ներկայացուցիչներից հիշատակվում է Դավիթ Սահառունին, որն առժամանակ (613 - 616) ճանաչվել է Հայոց մարզպան, իսկ 635 - 638-ին՝ Հայոց իշխանապետ՝ մեծարվելով բյուզանդական կյուրոպաղատ տիտղոսով։ Զբաղվել է շինարարական աշխատանքներով (Մրենում, Աղթամար կղզում)։ Հավանաբար թաղվել է իր կերտած Մրենի կաթողիկե եկեղեցում։ Այնուհետև Սահառունիների մասին տեղեկություններ չեն հանդիպում։
Կատեգորիա:Սահառունիներ
Անդերս Լինդեգոր
Ա՛նդերս Ռոզենկրա՛նց Լինդեգո՛ր (Anders Rosenkrantz Lindegaard, ), դանիացի ֆուտբոլիստ, «Մանչեսթեր Յունայթեդի» և Դանիայի ֆուտբոլի ազգային հավաքականի դարպասապահ։ Նա սկսել է իր ֆուտբոլային կարիերան հարազատ քաղաքի նույնանուն թիմում։ Դարպասապահի դեբյուտը կայացավ 2009 թվականի հուլիսի 30-ին՝ ՈՒԵՖԱ–ի Եվրոպայի Լիգայի որակավորման փուլում «Ռաբոտնիչկի» թիմի դեմ խաղում, որն ավարտվեց դանիացիների հաղթանակով (4-3)։ Սակայն երբ «Օդես» եկավ «Մանչեսթեր Յունայթեդի» նախկին դարպասապահ Ռոյ Քերրոլը՝ Լինդեգորը վարձակալվեց նորվեգական «Օլեսուննու» թիմի կողմից, որի հետ հետագայում մշտական հիմունքներով պայմանագիր ստորագրեց։ Անդերսը խաղացել է Դանիայի երիտասարդական հավաքականում, իսկ 2010 թվականի սեպտեմբերի 7–ին կայացավ նրա դեբյուտը ազգային հավաքականի կազմում ԵՎՐՈ-2012 ընտրական փուլում Իսլանդիայի դեմ խաղում, որտեղ դանիացիները հաղթեցին 1-0 հաշվով։ 2010 թվականի նոյեմբերի 27–ին «Մանչեսթեր Յունայթեդը» հայտարարեց Լինդեգորի հետ 3,5 տարի ժամկետով պայմանագիր ստորագրելու մասին։ Տրանսֆերի գումարը չի հրապարակվում։ Անդերսը սկսել է հանդես գալ «Կարմիր սատանաների» հետ 2011 թվականի հունվարից։ Նրա տեղափոխությունը անգլիական ակումբ կայացավ 2011 թվականի հունվարին՝ ձմեռային տրանսֆերային պատուհանի բացումից անմիջապես հետո ։
Ծանոթագրություններ
Կատեգորիա:Դանիացի ֆուտբոլիստներ Կատեգորիա:Ֆուտբոլիստներ այբբենական կարգով Կատեգորիա:Ֆուտբոլի դարպասապահներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Ապրիլի 13 ծնունդներ Կատեգորիա:1984 ծնունդներ Կատեգորիա:Անգլիական ֆուտբոլի լիգայի խաղացողներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Բարնլիի ֆուտբոլիստներ Կատեգորիա:ԼԳԲՏ իրավունքների ակտիվիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2012-ի ֆուտբոլիստներ
Լիմոր Ֆրիդ
Լիմոր Ֆրիդը (անգլերեն՝ Limor Fried), նաև ճանաչված որպես լեյդիադա (անգլերեն՝ ladyada, ), ամերիկացի էլեկտրական ճարտարագետ և Ադաֆրութ ինդաստրիզ (անգլերեն՝ Adafruit Industries) էլեկտրական զբաղմունքային ընկերության տերն է։ Նա ազդեցիկ անձնավորություն է բաց ապարատային ապահովման ասպարեզում․ մասնակցել է առաջին Բաց ապարատային ապահովման գագաթնաժողովին և Բաց ապարատային ապահովման սահմանման մշակման մեջ ներդրում է ունեցել։
Գործունեություն
Ֆրիդն իր մագիստրատուրան ճարտարագիտության մեջ ստացել է Մասաչուսեթսի տեխնոլոգիական ինստիտուտից։ Հանդիսանում է Ադաֆրութ ինդաստրիզի հիմնադիրը, ինչպես նաև ընկերության կողմից վաճառվող էլեկտրական քիտերի նախագծող ճարտարագետը։
2009 թվականին Էլեկտրոնային առաջադեմ հիմնադրամի Ռահվիրայի պարգևին է արժանացել բաց ապարատային և ծրագրային ապահովման համայնքներում իր մասնակցության համար ։
2011 թվականին, Ֆրիդն արժանացել է Ֆաստ ընկերության կողմից շնորհված «Ամենաազդեցիկ կանայք տեխնոլոգիայում» պարգևին ։
Արտաքին հղումներ
Կատեգորիա:Ամերիկացի ճարտարագետներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Բաց ապարատային ապահովում Կատեգորիա:Ամերիկացի կին ճարտարագետներ
Վոլկովո (գյուղ, Կրասնինսկի շրջան)
Վոլկովո (Волково), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 157 մարդ։
Սուրբ Ամենափրկիչ եկեղեցի (Դերբենդ)
Դերբենդի Սուրբ Ամենափրկիչ եկեղեցի (Церковь Святого Всеспасителя), հայկական եկեղեցի, որը գտնվում է Ռուսաստանի Դաշնության Դերբենդ քաղաքում։
Համարվում է Դաղստանի և Ռուսաստանի ամենախոշոր հայկական եկեղեցիներից մեկը, որը ներառված է ՅՈւՆԵՍԿՕ-ի Համաշխարհային ժառանգության օբյեկտների ցանկում։
Պատմություն
Սուրբ Ամենափրկիչ եկեղեցին կառուցվել է հայ գրող, թատերագիր Գաբրիել Սունդուկյանի նախագծմամբ՝ Դերբենդի հայկական թաղամասում։
Այն կառուցվել է 1870 թվականին (մեկ այլ աղբյուրում նշվում է 1871 թվականին ) հայկական թաղամասում գտնվող մատուռի տեղում։ 1888 թվականին ավելացվել է Դերբենդի հայկական եկեղեցու զանգակատունը։
Սուրբ Ամենափրկիչ հայկական եկեղեցին մեծապես վնասվել է Դաղստանում ընթացող քաղաքացիական պատերազմի ընթացքում։ Քոչվորները ոչնչացրել են զանգակատունը և վնասել գմբեթը։ Ռուսաստանի Դաշնության նախարարական խորհրդի որոշմամբ այն ճանաչվել է ճարտարապետական հուշարձան և հայտնվել պետության հատուկ պաշտպանության ներքո։
2009 թվականից եկեղեցում սկսել են անցկացվել մկրտության և հարսանեկան արարողություններ։
Ճարտարապետություն
Սուրբ Ամենափրկիչ եկեղեցին կառուցվել է հայկական ճարտարապետական ոճով։ Ունի խաչաձև գմբեթ։ Եկեղեցին ունի 15,7 մետր բարձրություն։
Մուտքի մոտ պատկերված է հսկայական խաչ։ Ունի խաչաձև պատուհաններ, որոնք հանդիսանում են լուսավորության գլխավոր միջոցներ։
Արտաքին հղումներ
ա
Կիզիտո Միհիգո
Կիզիտո Միհիգոն, Ռուանդայի ավետարանական երգիչ, երգահան, երգեհոնահար, հոգևորական երգերի կոմպոզիտոր և հեռուստատեսություն ներկայացնող։ Ցեղասպանություն վերապրած, խաղաղության և հաշտեցման ցուցարար, սովորել է Փարիզի կոնսերվատորիայում՝ Ֆրանսիայում։ 2010 թվականին նա ստեղծել է Kizito Mihigo Peace Foundation «հիմնադրամը»։ 2014 թվականի ապրիլին, ճգնաժամային երգի լույս տեսնելուց հետո արգելվում է Ռուանդայի իշխանության կողմից, ձերբակալվում և տուգանվում կառավարության դեմ երգ գրելու համար։ 2015 թվականի փետրվարին, նա դատապարտվեց 10 տարի ազատազրկման։
Կենսագրություն
Կիզիտո Միհիգոն ծնվել է հուլիսի 25-ի, 1981 թվականին Կիբեհոյում, Նիարուգուրուի շրժանում՝ Հարավային նահանգ (Ռուանդա)։ Նա ընտանիքում երրորդն է վեց երեխաներից, ծնողներն են՝ Օգուստին Բուգուզին և Պլասիդի Լիբագիզա ։
Երաժշտության սկիզբը
Ինը տարեկանում նա սկսում է ստեղծել երգեր և հինգ տարի հետո սովորում էր միջնական դպրոցում "Petit Seminaire de Butare" նա դառնում է ամենահայտնի կաթոլիկ օրգան նվագող և երգահան Ռուանդայի կաթոլիկական եկեղեցում ։
Ցեղասպանություն վերապրած
1994 թվականին նա կորցրեց իր ընտանիքը և դարձավ որբ Ռուանդայի ցեղասպանությունից հետո։ Նա գաղթեց Բուրունդի, որտեղ նա հանդիպեց իր ընտանիքի մյուս անդամներին, ովքեր նույնպես վերապրել էին ցեղասպանությունը ։
Կրթական ֆոն
1994 թվականի հուլիսին, նա վերադարձավ Ռուանդա։ Ավագ դպրոցից հետո, նա ընդունվեց սեմինարիա, որպեսզի դառնա քահանա, որտեղ երաժշտության և քրիստոնեության միջոցով նա կարողացավ ներել այն մարդուն, ով սպանել էր իր հորը։
Անձնական կյանք
Կաթոլիկ քրիստոնյա է, ամուսնացած չէ և չունի երեխաներ, ոգևորված է Մոցարտով, Բախով և Հենդելով, մարտական արվեստի և կինոյի երկրպագու է, 2012 թվականին տարածվեց ասեկոսեներ, որ նա սիրական կապերի մեջ է Miss Jojo-ի՝ տեղացի R&B երգչուհու հետ։ Հարցազրուցի ժամանակ երկուսն էլ ժխտեցին ասեկոսեները և հաստացեցին, որ գտնվում են միայն խորը ընկերական հարաբերությունների մեջ։ Սկսած 2009 թվականից, Կիզիտո Միհիգոն հաճախակի հայտնվում էր շոուբիզնեսի լուրերում, որպես կանանց ամենաշատ գրավող տղամարդը՝ Ռուանդայում։ 2013 թվականի ապրիլին, The New Times ամսագիրը անվանեց նրան երկրորդը «Ռուանդայի 8 ամենագեղեցիկ տղամարդ աստղերը» ցանկում ։
Ծանոթագրություններ
Կատեգորիա:Հակապատերազմական ակտիվիստներ Կատեգորիա:Ցեղասպանությունից փրկվածներ Կատեգորիա:Ռուանդացի ակտիվիստներ Կատեգորիա:21-րդ դարի երգիչներ և երգչուհիներ
Տնգետ
Տնգետ, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ կամ Մոտկանի գավառակում։ Գտնվում էր Մուշ քաղաքից 35 կմ հարավ՝ Տինգերտ գետի աջ ափին ։ Մարաթուկ լեռան հս․ ստորոտին։ XIX դ․ վերջին – XX դ․ սկզբին ուներ ավելի քան 200 հայ բնակիչ (30 տուն)։ Տնգետ ավերվել և ամայացել է 1915-ին, Մեծ եղեռնի ժամանակ։ Փրկվածներն ապաստանել են Արլ․ Հայաստանում (հիմնականում՝ Թալինի շըրջանի Կաքավաձոր և Աշնակ գյուղերում)։
Ծանոթագրություններ
Կատեգորիա:Արևմտյան Հայաստանի գյուղեր
Մելետ շրջան (Հարավային Դակոտա)
Մելետ շրջան (Mellette County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 3.385 կմ² է, բնակչությունը՝ 2.048 մարդ (2010 թ. տվյալներով)։ Շրջկենտրոնն է Ուայթ Ռիվեր բնակավայրը։ Կազմավորվել է 1909 թ.։
Կատեգորիա:Հարավային Դակոտայի շրջաններ
Բատուդա
Բատուդա (Battuda), համայնք Իտալիայի Լոմբարդիա մարզի Պավիա գավառում ։ Բնակչության թիվը կազմում է 399 մարդ 2008 թվականի մարդահամարի տվյալների, բնակչության խտությունը կազմում է 66 մարդ/կմ²։ Զբաղեցնում է՝ 2 կմ² տարածք։ Հեռախոսի կոդ՝ 0382։ Փոստային ինդեքս՝ 27020։
Ժողովրդագրություն
Բնակչության աճ
Ծանոթագրություններ
Կատեգորիա:Իտալիայի բնակավայրեր
Տիցիանո Կրուդելի
Արտաքին հղումներ
Կատեգորիա:Սպորտային մեկնաբաններ այբբենական կարգով Կատեգորիա:Իտալացի լրագրողներ Կատեգորիա:1943 ծնունդներ Կատեգորիա:Հունիսի 24 ծնունդներ Կատեգորիա:Մարզական լրագրողներ Կատեգորիա:Իտալացի հաղորդավարներ
Սլաստիխինո
Սլաստիխինո (Сластихино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Վոլկովո (գյուղ, Մոնաստիրշչինսկի շրջան)
Վոլկովո (Волково), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Փիրշենք
Փիրշենք, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։
XX դարի սկզբին ուներ 15 տուն՝ 155 հայ բնակչով ։
Ծանոթագրություններ
Կատեգորիա:Արևմտյան Հայաստանի գյուղեր
Լյուտե
Լյուտե (Lütä), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 5 մարդ։
Արտաքին հղումներ
Կատեգորիա:Էստոնիայի Վիրումաա նահանգի Միսսո շրջանի բնակավայրեր Կատեգորիա:Էստոնիայի գյուղեր
Հալաբի լեռնաշղթա
Հալաբի լեռնաշղթա, լեռնաշղթա Հայաստանի Լոռու մարզում, Փամբակ և Աղստև գետերի միջև։ Միջին բարձրությունը 2600 մ է, առավելագույնը՝ 3016 մ (Բովաքար լեռ)։ Կազմված է պալեոգենի հրաբխանստվածքային ապարներից ու գրանոդիորիտներից։ Աղեղնաձև է, ուռուցիկ մասը՝ դեպի հարավ։ Բնորոշ է կտրտված էրոզիոն ռելիեֆը, շրջված սինկլինալային, անհամաչափ կառուցվածքը։ Հյուսիսային լանջերն անտառապատ են՝ կտրտված Ալարեքս, Մարց և Հաղպատ գետերի V-աձև հովիտներով, հարավային լանջերն անտառազուրկ՝ ծածկված սելավաբեր հովտաձորակային ցանցով։ Գտնվում է Դիլիջան ազգային պարկի տարածքում։ Բազումի և Հալաբի լեռնաշղթաները բաժանում է Գայլաձորի կիրճը։
Կատեգորիա:Լոռու մարզի լեռնաշղթաներ
Ռոլա Դաշտի
Ռոլյա Աբդուլլա ադ-Դաշտի (رولا عبدالله علي حاجيه دشتي, ), քուվեյթցի կին քաղաքական գործիչ, տնտեսագետ և կանանց իրավունքների և գենդերային հավասարության ջատագով։ ՄԱԿ-ի գլխավոր քարտուղարի տեղակալ և Արևմտյան Ասիայի ՄԱԿ-ի տնտեսական և սոցիալական հանձնաժողովի գործադիր քարտուղար (ESCWA) 2019 թվականից ։ Քուվեյթի պլանավորման և զարգացման Գերագույն խորհրդի (Supreme Council for Planning & Development, SCPD) անդամ մինչև 2019 թվականը։ Պլանավորման և զարգացման հարցերով նախարար, միաժամանակ Ազգային ժողովի հարցերով նախարար՝ 2012-2014 թվականներին, Քուվեյթի Ազգային ժողովի պատգամավոր 2009-2012 թվականներին։ Ազգային ժողովում ընտրված առաջին չորս կին պատգամավորներից մեկը ։
Կենսագրություն
Ռոլա Դաշտին ծնվել է 1964 թվականին, Ազգային ժողովի նախկին պատգամավոր Աբդուլլահ Դաշտիի ընտանիքում։ 1984 թվականին ստացել է գյուղատնտեսական տնտեսագիտության բակալավրի աստիճան Կալիֆոռնիայի նահանգի համալսարանից։ 1985 թվականին ստացել է տնտեսագիտության և ֆինանսների մագիստրոսի կոչում Սակրամենտոյի Կալիֆոռնիայի համալսարանից։ 1993 թվականին ստացել է Ջոնս Հոփքինսի համալսարանի փիլիսոփայության դոկտորի աստիճան ժողովրդագրական դինամիկայի բնագավառում ։
Քուվեյթցի կանայք մինչ 2015 թվականի մայիսը քվեարկելու և ընտրվելու իրավունք չեն ունեցել։ 2005 թվականի մայիսի 16-ին Ազգային ժողովը կանանց տվել է ընտրելու և ընտրվելու իրավունք այնքանով, որքանով դա չի հակասում շարիաթի օրենքներին։ Ռոլյա Դաշտին կարևոր դեր է խաղացել այդ օրենքի լոբբինգի հարցում ։ Ռոլա Դաշտին մասնակցել է 2006 թվականի ընտրություններին, ստացել 1539 ձայն և պարտվել ընտրություններում։ 2008 թվականի ընտրություններում նա ստացել է 4464 ձայն և կրկին պարտվել։ 2009 թվականի մայիսի 16-ին կայացած ընդհանուր ընտրությունների արդյունքում չորս կին ընտրվել է Ազգային ժողովում՝ Ասիլ ալ-Ավադին, Ռոլյա Դաշտին, Մաասումա ալ-Մուբարակը և Սալվա ալ-Ջասսարը ։ Ռոլյա Դաշտին հավաքել է 7666 ձայն։
Լրացուցիչ գրականություն
Կատեգորիա:21-րդ դարի կին քաղաքական գործիչներ Կատեգորիա:Ջոն Հոփքինսի համալսարանի շրջանավարտներ Կատեգորիա:Քուվեյթցի կին հասարակական գործիչներ Կատեգորիա:Կին տնտեսագետներ
Անդրեյ Մոստովոյ
Անդրեյ Անդրեևիչ Մոստովոյ, ռուս ֆուտբոլիստ, Սանկտ Պետերբուրգի «Զենիթ» ֆուտբոլային ակումբի և Ռուսաստանի ազգային հավաքականի կիսապաշտպանն է։
Ակումբային կարիերա
Անդրեյ Մոստովոյը ծնվել է Օմսկ քաղաքում, սակայն 4 տարեկան հասակում ընտանիքի հետ տեղափոխվել է Մոսկվա։ Ֆուտբոլով սկսել է զբաղվել ԲԿՄԱ ֆուտբոլային ակումբի դպրոցում, իսկ 14 տարեկանում տեղափոխվել է Լոկոմոտիվի դպրոց։
2016 թ. սկզբում տեղափոխվել է «Դոլգոպրուդնի» ֆուտբոլային ակումբ։ Պրոֆեսիոնալ ֆուտբոլում իր առաջին խաղն անցկացրել է 2016 թ. ապրիլի 10-ին, երբ թիմը մրցում էր «Զնամյա Տռուդա» ակումբի հետ և կարողացել է 4-րդ րոպեին բացել խաղի հաշիվը։ Մրցաշրջանի ավարտին տեղափոխվում է Ազգային լիգայում հանդես եկող «Խիմկի»։ Խիմկիի կազմում անցկացրած 2 մրցաշրջանների ընթացքում հասցրել է մասնակցել 82 հանդիպման և դառնալ 4 գոլի հեղինակ։ 2017 թ. օգոստոսին լուրեր էին շրջանառվում, որ ֆուտբոլիստով հետաքրքրվում է իսպանական «Մարբելյա» ակումբը ։ 2017 թ. նոյեմբերի 28-ին Ազգային լիգայի հավաքականի կազմում մասնակցում է իտալական Բ Սերիայի հավաքականի դեմ անցկացված հանդիպմանը (2:2) ։
2019 թ. փետրվարին ֆուտբոլիստը տեղափոխվում է «Զենիթ»։ Մինչև մրցաշրջանի ավարտը հանդես է գալիս «Զենիթ-2» ակումբի կազմում, որտեղ հասցնում է մասնակցել 13 հանդիպման և դառնալ 5 գոլի հեղինակ։ Մինչև 2019/20 մրցաշրջանի սկսվելը 1 տարվա վարձավճարային պայմանագիր է կնքում Պրեմիեր Լիգայի նորեկ «Սոչի» ակումբի հետ։ Ռուսաստանի առաջնությունում իր մեկնարկային հանդիպումն անցկացրել է 2019 թ. հուլիսի 27-ին, երբ թիմը մրցում էր «Կրասնոդար» ակումբի հետ։ Այդ խաղում Անդրեյի թիմը սեփական դարպասն է ընդունում 3 անպատասխան գնդակ։ Ֆուտբոլիստին հաջողվում է դառնալ նոր ակումբի հիմնական կազմի խաղացողը և դառնալ առաջատարներից մեկը։
2020 թ. ամռանը ֆուտբոլիստը վերադառնում է «Զենիթ» և օգոստոսի 7-ին իր առաջին խաղն է անցկացնում, երբ թիմը Ռուսաստանի Սուպերգավաթի համար պայքարում մրցում էր «Լոկոմոտիվ» ակումբի հետ։ 2020 թ. սեպտեմբերի 14-ին ֆուտբոլիստին հաջողվում է նոր ակումբի կազմում դառնալ գոլի հեղինակ գրավելով Տուլա քաղաքի «Արսենալ» ակումբի դարպասը։
Ազգային հավաքականի կազմում
2020 թ. օգոստոսի 25-ին ֆուտբոլիստը հրավիրվում է Ռուսաստանի հավաքական մասնակցելու Ազգերի Լիգայի մրցաշարին, երբ թիմը պիտի մրցեր Սերբիայի և Հունգարիայի ազգային հավաքականների հետ։ Սակայն Անդրեյը ասյ 2 հանդիպումների ժամանակ խաղադաշտ դուրս չի գալիս։ Ազգային հավաքականի կազմում իր նորամուտը նշել է 2020 թ. հոկտեմբերի 8-ին, երբ թիմը մրցում էր Շվեդիայի հավաքականի հետ։
Մրցելույթների վիճակագրություն
2020 թ. հոկտեմբերի 17-ի տվյալներով
2020 թ. հոկտեմբերի 15-ի տվյալներով
Ընդհանուր 3 խաղ / 0 գոլ, 0 հաղթանակ, 2 ոչ ոքի, 1 պարտություն
Ակումբային
«Զենիթ»
Հղումներ
Կատեգորիա:Ռուս ֆուտբոլիստներ Կատեգորիա:Խիմկիի ֆուտբոլիստներ Կատեգորիա:Զենիթի ֆուտբոլիստներ
Լևոն Ուզունյան
Լևոն Հակոբի Ուզունյան, հայազգի ռեժիսոր։
Կենսագրություն
1995 թվականից աշխատում է Թբիլիսիի հայկական դրամատիկական թատրոնում որպես ռեժիսոր-բեմադրիչ ։
Զարմուհին Վրացական ԽՍՀ և ՀԽՍՀ ժողովրդական արտիստ Էլվիրա Ուզունյանն է ։
Արտաքին հղումներ
Կատեգորիա:Հայ ռեժիսորներ Կատեգորիա:Հայ թատերական ռեժիսորներ Կատեգորիա:Հայ կինոռեժիսորներ
Տանկովոե (գյուղ, Կրասնոպերեկոպսկի շրջան)
Տանկովոե (Танкове, Tankovoye), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Տանկովոե գյուղում բնակվում էր 258 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոպերեկոպսկի շրջանի բնակավայրեր Կատեգորիա:Ուկրաինայի գյուղեր
(6151) Վիգետ
(6151) Վիգետ (Viget), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 19-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,259469 ա. մ., առավելագույնը մոտենում է 2,0601 ա. մ. հեռավորության վրա և հեռանում 2,4589 ա. մ. ։ Արեգակի շուրջ մեկ ամբողջական պտույտ է կատարում 1240,53 երկրային օրվա ընթացքում, իր ուղեծրով շարժվելով միջինում 0,290198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,24° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զորավանք վանական համալիր (Ռշտունիք գավառ)
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա)
Մայներ շրջան (Հարավային Դակոտա)
Մայներ շրջան (Miner County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.476 կմ² է, բնակչությունը՝ 2.389 մարդ (2010 թ. տվյալներով)։ Շրջկենտրոնն է Հովարդ բնակավայրը։ Կազմավորվել է 1873 թ.։
Կատեգորիա:Հարավային Դակոտայի շրջաններ
Զորավանք (այլ կիրառումներ)
Զորավանք անունը կարող է վերաբերել
Վերա Խոլոդնայայի հուշարձան
Վեռա Խոլոդնայայի հուշարձան (Па́мятник Ве́ре Холо́дной), համր կինոյի դերասանուհի Վերա Խոլոդնայայի բրոնզե հուշարձանը, որը կանգնեցվել է Օդեսայում (Պրեոբրաժենսկայա փողոցում՝ Մայր տաճարի հրապարակի մոտ)։
Հուշարձանի բացումը տեղի է ունեցել 2003 թվականին, Քաղաքի օրվա տոնակատարության ժամանակ, որը Օդեսայում նշվում է սեպտեմբերի 2-ին։ Հուշարձանի բացմանը ներկա է գտնվել դերասանուհու թոռնուհին՝ Լյուդմիլա Իվանովնա Սոկոլովան։ Մոնումենտալ կոմպոզիցիան իրենից ներկայացնում է Վերա Խոլոդնայայի մարդկային հասակով բրոնզե արձանը, որը տեղադրված է բեմի տեսքով բարձր պատվանդանին։ Հուշարձանը ստեղծել է օդեսացի քանդակագործ Ալեքսանդր Տոկարևը, որը մի շարք փոքր քանդակների հեղինակ է, որոնք զարդարում են Օդեսայի փողոցներն ու պուրակները ։
Վերա Խոլոդնայայի բրոնզե արձանը ձուլվել է Կիևի «Художник» մասնագիտացված ստեղծագործական ասոցիացիայում։ Սկզբում դերասանուհու ոտքերի տակ դրված է եղել բրոնզե ծաղկեփունջ ։ Վանդալները բազմիցս ոչնչացրել են կոմպոզիցիայի այս մանրամասնությունը, մի քանի անգամ գողացված բրոնզե ծաղիկները փոխարինվել են նորերով, բայց դրանք նորից անհետացել են ։
Հուշարձանը կանգնեցվել է դերասանուհու մահվան վայրում, որտեղ գտնվել է հետագա տարիներին քանդված Պապուդովի տան թևաշենքը։ Այդտեղ դերասանուհին բնակվել է մահից առաջ ։
Տես նաև
Քանդակագործ Ալեքսանդր Տոկարևի կողմից ստեղծված մյուս հուշարձանները, որոնք տեղադրված են Օդեսայում`
Նորմանդիա
Նորմանդիա (Normandie), պատմական շրջան Ֆրանսիայի հյուսիս-արևմուտքում, այժմ ներառում է երկրի երկու շրջան՝ Վերին Նորմանդիա և Ստորին Նորմանդիան։ Հայտնի է իր ֆերմաներով, խնձորի այգիներով և կաթնարդյունաբերությամբ, իսկ առաջին հերթին պանիրներով, այնպիսիք, ինչպիսին են Կամամբեր, Լիվարո և Պոն լ'Էվեկ։
Հիմնական քաղաքներն են Կան, Շերբուր, Էվրյո, ՌուԵն, Գավր, Դյեպ։
Արտաքին հղումներ
Կատեգորիա:Նորմանդիա Կատեգորիա:Ֆրանսիայի աշխարհագրություն Կատեգորիա:Պատմական մարզեր Կատեգորիա:Բաժանված տարածաշրջաններ
Վոլկովո (գյուղ, Ռուդնյանսկի շրջան)
Վոլկովո (Волково), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 196 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Քարկից
Քարկից, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։
XIX դարի վերջին ուներ 4 տուն՝ 31 հայ բնակչով ։
Ծանոթագրություններ
Կատեգորիա:Արևմտյան Հայաստանի գյուղեր
Սլաստնիկի
Սլաստնիկի (Сластники), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Կրասնոբակովսկի շրջանի բնակավայրեր
Տավրիչեսկոե (գյուղ, Կրասնոպերեկոպսկի շրջան)
Տավրիչեսկոե (Таврійське, Qart Qazaq), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Կարտ-Կազակ։
2001 թվականի տվյալներով Տավրիչեսկոե գյուղում բնակվում էր 973 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոպերեկոպսկի շրջանի բնակավայրեր Կատեգորիա:Ուկրաինայի գյուղեր
Ուիլյամ Վեբ Էլլիս
Ուիլյամ Վեբ-Էլլիս (William Webb Ellis ), անգլիացի հոգևորական, ով հայտնի է որպես ռեգբի խաղի հիմնադիր։ 1823 թվականին, լինելով քոլեջի ուսանող, Ուիլյամ Վեբ-Էլլիսը ֆուտբոլ խաղալու ժամանակ խախտել է կանոնները՝ ձեռքերով խլելով գնդակը և վազելով դեպի հակառակորդի դարպասը ։ Այս իրադարձությունը պաշտոնապես համարվում է ռեգբի խաղի պատմության սկիզբը, իսկ ինքը՝ Էլլիսը՝ այս սպորտաձևի հիմնադիրը ։ Միևնույն ժամանակ մասնագետների մեծ մասը համակարծիք են, որ Ուիլյամ Վեբ Էլլիսի կողմից խաղի կանոնները խախտելով նոր մարզաձև սկզբնավորելու պատմությունը պարզապես լեգենդ է   ։ Ուիլյամ Վեբ Էլլիսի անունով է կոչվում ռեգբիի ամենահեղինակավոր հաղթանշանը  ՝ Վեբ Էլլիսի գավաթը, որը տրվում է ռեգբիի աշխարհի առաջնության հաղթողին։
Կենսագրություն
Ուիլյամ Վեբ Էլլիսը ծնվել է 1806 թվականի նոյեմբերի 24-ին։ Նրա ծննդավայրի վերաբերյալ առկա են տարաձայնություններ. աղբյուրների մեծ մասը նշում է, որ Էլլիսը ծնվել է Սոլֆորդ քաղաքում, որն այդ ժամանակ ներառված էր Լանկաշիր կոմսության մեջ, մինչդեռ 1851 թվականի մարդահամարի ժամանակ Ուիլյամ Էլլիսը որպես իր ծննդավայր նշել է Սոլֆորդից ոչ հեռու գտնվող Մանչեստրը։ Նա եղել է դրագունյան գվարդիայի սպա Ջեյմս Էլլիսի և Էքսետերի բնակչուհի Էնն Վեբի երկու որդիներից կրտսերը։ 1811 թվականին Ջեյմս Էլլիսը զոհվում է Ալբուերի ճակատամարտում, և Էնն Էլլիսը տեղափոխվում է Ռագբի քաղաք (Ուորիքշիր կոմսություն), որպեսզի Ուիլյամը և նրա ավագ եղբայր Թոմասը կարողանան անվճար կրթություն ստանալ տեղի քաղաքային դպրոցում (այսպիսի իրավունք ունեին այն աշակերտները, ովքեր ապրում էին քաղաքի կենտրոնում գտնվող ժամացույցներով աշտարակից տասը մղոն շառավղով տարածքում)։ Համաձայն պահպանված գրառումների՝ Ուիլյամ Վեբ Էլլիսը Ռագբի քաղաքի դպրոց հաճախել է 1816 թվականից մինչև 1825 թվականը, եղել է օրինակելի աշակերտ և կրիկետի ճկուն խաղացող։ Միաժամանակ նշվում է, որ կրիկետ խաղի ժամանակ Էլլիսը «հակված է խախտելու խաղի կանոնները առավելության հասնելու համար» (rather inclined to take unfair advantage at cricket): Իրեն հանրաճանաչ դարձրած արարքը, երբ ֆուտբոլային խաղի ժամանակ խախտել է կանոնները և գնդակը ձեռքին վազել դեպի հակառակորդի դարպասը, տեղի է ունեցել 1823 թվականին։
Ռագբիի քաղաքային դպրոցն ավարտելուց հետո Ուիլյամ Էլլիսը 20 տարեկանում ընդունվել է Օքսֆորդի համալսարանի Բրեյզնոսի քոլեջը, որտեղ ուսումնասիրել է աստվածաբանություն։ Խաղացել է քոլեջի կրիկետի թիմում, ինչպես նաև Օքսֆորդի համալսարանի կրիկետի թիմի կազմում մեկ անգամ խաղացել է ընդդեմ Քեմբրիջի համալսարանի կրիկետի թիմի ։ 1829 թվականին Էլլիսն ստացել է մշակույթի բակալավրի աստիճան, իսկ 1831 թվականին Բրեյզնոսն ավարտել է մշակույթի մագիստրոսի դիպլոմով։
Ուսումն ավարտելուց հետո Ուիլյամ Վեբ Էլլիսը դառնում է Անգլիական եկեղեցու հոգևորական։ Եղել է Լոնդոնի Ալբեմարլ-սթրիթ փողոցի վրա գտնվող Սուրբ Գևորգ եկեղեցու կապելլանը (կաթոլիկ քահանա), այնուհետև լոնդոնյան Սուրբ Կլեմենտ եկեղեցու ռեկտորը (գլխավոր հոգևորական)։ 1855 թվականին գլխավորել է Էսսեքսի Մագդալեն Լեյվեր գյուղի ծխական համայնքը։ 1857 թվականին բրիտանական The Illustrated London News թերթում տպագրվել է Ուիլյամ Վեբ Էլլիսի քարոզը Ղրիմի պատերազմի կապակցությամբ։ Հոդվածը պատկերազարդված էր քահանայի դիմանկարով։ Սա Էլլիսի միակ հայտնի նկարն է։
Ուիլյամ Վեբ Էլլիսը վախճանվել է 1872 թվականի փետրվարի 24-ին Լազուր ափին հարակից ֆրանսիական Մենթոն քաղաքում։ Նա երբեք չի ամուսնացել և թողել է 9000 ֆունտ ստերլինգի ժառանգություն, ինչը փոխանցվել է տարբեր բարեգործական կազմակերպությունների։ Մանտոնի հին գերեզմանատանը նրա շիրիմը գտնվել է 1958 թվականին Գինեսի ռեկորդների գրքի հիմնադիրներից մեկի՝ Ռոսս ՄաքՈւիրթերի կողմից և վերականգնվել է Ռեգբիի Ֆրանսիայի ֆեդերացիայի ջանքերով։
Ռեգբիի առաջացման լեգենդ
Կանոնները խախտող և գնդակը ձեռքերի մեջ դեպի հակառակորդի դարպասը վազող Ուիլյամ Վեբ Էլլիսի մասին լեգենդի տարածողը Ռագբիի քաղաքային դպրոցի նախկին աշակերտ, հնահավաք Մեթյու Բլոկսհեմն է։ 1876 թվականի հոկտեմբերի 10-ին Ռեգբիի դպրոցի The Meteor ամսագրին ուղղված իր նամակում Բլոկսհեմը, հղում անելով անանուն աղբյուրին, հայտարարում է, որ Ուիլյամ Վեբ Էլլիսի շնորհիվ ֆուտբոլից, որի դեպքում խաղի գլխավոր էլեմենտը ոտքի հարվածներն են գնդակին, ծնունդ առավ սպորտի նոր ձև, որում խաղն ընթանում է հիմնականում ձեռքերով։
Չորս տարի անց գրված երկրորդ հաղորդագրության մեջ Բլոկսհեմը փոքրիկ ճշգրտում է արել. եթե 1876 թվականին գրված առաջին նամակի մեջ նա պնդում է, որ նկարագրվող իրադարձությունը տեղի է ունեցել 1824 թվականին, ապա 1880 թվականին Բլոկսհեմը նշում է 1823 թվականը։
1895 թվականի հետաքննություն
Այն պնդումը, որ Ուիլյամ Վեբ Էլլիսն է «հորինել» ռեգբին, ի հայտ եկավ միայն նրա մահից չորս տարի անց։ 1895 թվականին Old Rugbeian Society ընկերությունը, որը միավորում էր Ռեգբիի դպրոցի շրջանավարտներին, նախաձեռնեց Էլլիսի հետ կապված իրադարձության հանգամանքները պարզելու հետաքննություն։ Արդյունքում Հանձնաժողովը եզրակացրեց, որ առկա վկայությունները հաշվի առնելով՝ անհնար է հավաստիորեն պնդել, թե նկարագրվող իրադարձությունը իրականում եղել է, թե ոչ։
Ռագբիի դպրոցի՝ հանձնաժողովի կողմից հարցված նախկին շրջանավարտների թվում են եղել Թոմաս Հարրիսը և նրա եղբայրը՝ Ջոնը, ովքեր դպրոցն ավարտել են համապատասխանաբար 1828 և 1832 թվականներին (այսինքն՝ արդեն Ուիլիամ Վեբ Էլլիսի անվան հետ կապված միջադեպից հետո)։ Նրանք հիշել են, որ գնդակը ձեռքերում առաջընթաց շարժումը խստորեն արգելված էր։ Այդուհանդերձ, Թոմաս Հարրիսը հիշել է, որ լսել է, թե Վեբ Էլլիսը «անարդար առավելություն է ստացել ֆուտբոլում», այսինքն խաղի կանոնների լուրջ խախտում է կատարել։ Ամեն դեպքում, ուրիշների նման նա ևս հայտարարում է, որ ոչինչ չի լսել Ուիլիամ Վեբ Էլլիսի՝ նոր խաղ ստեղծելու մասին։
Լեգենդի քննադատություն
Հայտնի է, որ միջնադարում եվրոպական տարբեր երկրներում գոյություն են ունեցել գնդակով խաղի տարբեր տեսակներ, այդ թվում այնպիսիններ, որոնց ժամանակ թույլատրվել է խաղալ ձեռքերով։ Մասնավորապես, Իռլանդիայում գոյություն է ունեցել քեյդ կոչվող խաղը, որը համարվում է ժամանակակից կելտական ֆուտբոլի նախատիպը։ Մասնագետների մի խումբ գտնում է, որ Ուիլյամ Վեբ Էլլիսը, ում հայրը երիտասարդ տարիներին ապրել է Իռլանդիայում, ընդամենը քեյդ խաղի էլեմենտ է ցուցադրել ։
Չնայած խաղը, որին Ռագբիի դպրոցի թիմի կազմում մասնակցում էր Ուիլյամ Վեբ Էլլիսը, կոչվում էր «ֆուտբոլ» (football), դա այն խաղը չէր, ինչը մենք հասկանում ենք ժամանակակից ֆուտբոլ ասելով։ Խաղը, որն առաջ է եկել դեռևս Միջնադարում, 19-րդ դարի սկզբին դեռևս չի հասցրել դառնալ սպորտաձև՝ ժամանակակից ըմբռնմամբ։ Դա գլխավորապես արտահայտվում է խաղի կանոնների ընդհանուր ըմբռնման բացակայությամբ։ Միևնույն ժամանակ Մեծ Բրիտանիայում սպորտը տարածված էր հիմնականում ուսումնական հաստատություններում, և յուրաքանչյուր դպրոց ու համալսարան ուներ խաղի իր սեփական կանոնները։ Ավելին, այդ շրջանում Ռագբիի դպրոցում չկային խաղի հաստատուն կանոններ. դրանք մշտապես շտկվում էին, հաճախ որոշ նյուանսներ ճշգրտվում էին խաղից անմիջապես առաջ ։ Ռագբիի դպրոցի շրջանավարտների, որոնց թվում՝ Էլլիսի՝ որպես ռեգբիի ստեղծող, լեգենդի հեղինակ Մեթյու Բլոկսհեմի, վկայությամբ ըստ Ռագբիի դպրոցի կանոնների՝ գնդակին ձեռքերով հպվելը, նույնիսկ գնդակը բռնելը չի համարվել խաղի ժամանակ արգելված էլեմենտ (խախտում է համարվել գնդակը ձեռքերի մեջ դեպի մրցակցի դաշտը առաջ գնալու շարժումը)։ Հետևաբար Էլլիսի արարքը չի կարելի շրջադարձային համարել ֆուտբոլից ռեգբիի առաջացման հարցում։ Ավելին, Ռագբիի դպրոցի շրջանավարտների վկայությունների համաձայն՝ Էլլիսի կողմից խաղի կանոնների խախտումը քննադատվել է, և որոշակի ժամանակամիջոց այդ էլեմենտը մնացել է արգելված։
Գնդակը ձեռքերով որսացող և դեպի հակառակորդի դարպասը վազող պատանու մասին լեգենդը այդ իրադարձությունից հիսուն տարի անց մեծ տարածում է գտել։ Այդ ժամանակաընթացքում մի քանի փորձեր են արվել ֆուտբոլային կանոնների միասնականացման ուղղությամբ։ 1863 թվականին ֆուտբոլի ընդհանուր կանոններ մշակելու նպատակով Քեմբրիջի համալսարանում հանդիպել են համալսարանի և մի քանի մասնավոր դպրոցների ներկայացուցիչներ։ Պատվիրակների մեծ մասը նախապատվություն տվել է այն տարբերակին, որ գնդակը պետք է ուղղորդել ոտքերով, արգելել գնդակը ձեռքերով բռնելը, ոտքով հարվածելը ուրիշի ոտքին, գնդակը ձեռքի մեջ պահած վազելը։ Ռագբիի դպրոցի պատվիրակը չի համաձայնել ընդունված կանոնների հետ և ի նշան բողոքի հեռացել է խորհրդակցությունից։ Այդ ժամանակից ի վեր խաղը, կոչվելով «ռեգբի-ֆուտբոլ» (այսինքն ՝ ֆուտբոլ ըստ Ռագբիի դպրոցի կանոնների), սկսել է զարգանալ որպես առանձին սպորտաձև։ Սպորտային այս դիսցիպլինի ձևավորման ընթացքում ռեգբիի կողմնակիցները մշտապես ստիպված են լինում ապացուցել խաղի կանոնների իրենց տարբերակի առավելությունը ինչպես խաղը ոտքով խաղալու, այնպես էլ ձեռքերով խաղացվող այլ կանոններով խաղերի նկատմամբ։ Այս իրավիճակում Մեթյու Բլոկսհեմի պատմությունը դեռևս 1823 թվականին գնդակը ձեռքով որսացող և դեպի մրցակցի դարպասը վազող պատանու մասին Ռագբիի դպրոցի կանոններով խաղի կողմնակիցների համար բավականին տեղին էր և շահավետ։ Գնդակը ձեռքերով վերահսկելը և այդ կերպ դեպի մրցակցի դաշտ վազելը դարձավ Ռագբիի դպրոցի կանոնների հիմնական առանձնահատկությունը, դրա համար հիսուն տարի առաջ այդ դպրոցի՝ խաղի կանոնները խախտող աշակերտի արարքը վերածվեց խաղի այս տեսակի կողմնակիցների կողմից խաղի վառ ու պատկերավոր պրոպագանդայի։ Բացի դա, շեշտադրումը, որ այդ իրադարձությունը տեղի է ունեցել 1823 թվականին, ընդգծում է «ռեգբի-ֆուտբոլի» երկարամյա ավանդույթները։
Այսպիսով, չնայած նրան, որ հիմնավորապես հնարավոր չէ ապացուցել, թե Ուիլյամ Վեբ Էլլիսը խաղերից մեկի ժամանակ խախտել է կանոնները, գնդակը որսացել է ձեռքերով և վազել առաջ՝ դեպի մրցակցի դաշտը, այնուամենայնիվ այդ արարքը պաշտոնական էջ է դարձել ռեգբիի պատմության մեջ։ Մասնագետների մեծամասնությունը համակարծիք են, որ անկախ այն բանից, թե այդ իրադարձությունը իրականում եղել է, թե ոչ, Էլլիսի կողմից կանոնների խախտմամբ սպորտի նոր ձևի ստեղծման պատմությունը ավելին չէ, քան լեգենդ ։
Հիշատակ
Ռագբիի դպրոցի շենքի պատերից մեկի վրա տեղադրված է մի հուշատախտակ, որի վրա գրված է ՝
Բացի սրանից, ի հիշատակ Ուիլիամ Վեբ Էլլիսի՝ Ռագբիի դպրոցի մոտակայքում տեղադրված է ձեռքին օվալաձև գնդակ բռնած պատանու մի արձան։ Ուիլիամ Վեբ Էլլիսի անվամբ կոչվում է ռեգբիի ամենահեղինակավոր հաղթանշանը՝ Վեբ Էլլիսի գավաթը, որը շնորհվում է ռեգբիի աշխարհի առաջնության հաղթողին։
Արտաքին հղումներ
Կատեգորիա:Անգլիացի հոգևորականներ Կատեգորիա:Ռեգբիի պատմություն Կատեգորիա:Անգլիացի գյուտարարներ
Դյուրերի ինքնադիմանկար (1500)
Ինքնադիմանկար («Ինքնադիմանկար 28 տարեկան հասակում», «Ինքնադիմանկար մորթե հագուստով», Selbstbildnis im Pelzrock), Ալբրեխտ Դյուրերի երեք մեծ ինքնադիմանկարներից մեկը, որ ստեղծվել է 1500 թվականի սկզբին։ Ինքնադիմանկարներից ամենից հայտնին է, ունի խորհրդանշանների բարդ համակարգ։
Կոմպոզիցիա
Ինքնադիմանկարը առանձնանում է Քրիստոսի` այդ ժամանակներում ընդունված պատկերման ձևի նմանությամբ. գծերը համաչափ են, ներկերը` մուգ գույնի, կերպարը նայում է ուղիղ առաջ, մինչև կուրծքը բարձրացված ձեռքը կարծես օրհնանքի ժեստ լինի։ Դյուրերի երկու կողմերում սև ֆոնին պատկերված նշանները կարծես լողում են տարածության մեջ` ընդգծելով նկարի խորհրդանշական համակարգը։ Նախկին ինքնադիմանկարների թեթև տոները փոխարինվել են մուգ տոներով ։ Այս կտավում Դյուրերը, թվում է, հասել է այն բանին, ինչն արվեստի տեսաբան Մարսել Բրիոն անվանում է «....կլասիցիզմ Էնգրի ոճով։ Սևեռուն հայացքը դիմակի տպավորություն է թողնում, որը կարողանում է քողարկել ներքին անհանգստությունը, ապրումները, կրքերը» .:
Կերպարի թվացյալ համաչափությունը փոքր-ինչ խախտված է. գլուխը կենտրոնից մի փոքր աջ է թեքված, մազափունջը ևս, հայացքն ուղղված է ձախ ։
15-րդ դարի վերջին և 16-րդ դարի սկզբին ուղիղ առաջ ուղղված հայացքը բացառապես բնորոշ էր ազնվականների դիմանկարներին։ Դիմանկարի այդպիսի օրինակ է Հանս Հոլբայն Կրտսերի նկարաշարքը` նվիրված Հենրի VIII արքային ու նրա կանանց. ամենայն հավանականությամբ արքային հենց այդ դիրքով պատկերելու ցուցում է տրվել նկարչին ։ Իտալիայում կիսադեմ պատկերելու ավանդույթին փոխարինելու եկավ դեմքը երեք քառորդով պատկերելու եղանակը։ Հյուսիսային Եվրոպայում երեք քառորդով դիմանկարները հայտնվում են մոտավորապես 1420 թվականից։ Այն կիրառել է Դյուրերը իր ավելի վաղ շրջանի դիմանկարներում։ Ուշ միջնադարի և Վերածննդի շրջանի նկարիչները կիրառում էին այդ առավել բարդ տարբերակը` հպարտանալով կերպարը երեք քառորդով պատկերելու եղանակին տիրապետելու իրենց վարպետությամբ։ 16-րդ դարասկզբի մարդու համար դիմանկարը դիմացից պատկերելը կապված էր ազնվականական, կրոնական թեմաների, հատկապես` Քրիստոսի կերպարի պատկերման հետ։
Գրականություն
Կատեգորիա:Ալբրեխտ Դյուրերի նկարներ Կատեգորիա:1500 նկարներ Կատեգորիա:Հին պինակոտեկ թանգարանի նկարներ Կատեգորիա:Ինքնադիմանկարներ
Զորավանք վանական համալիր (Արշարունիք գավառ)
Զորավանք, վանք Մեծ Հայքի Այրարատ նահանգի Արշարունիք գավառում։ Կառուցվել է 7-րդ դարում՝ գմբեթավոր բազիլիկ ոճով։ 20-րդ դարի սկզբին կիսվեր էր ։
Ոմանք Զորավանքը նույնացնում են Այրարատ նահանգի Արշարունիք գավառում հիշատակվող Կամրջաձորի Սուրբ Աստվածածին վանքի հետ ինչն անընդունելի է համարվում գիտական շրջանակների կողմից ։
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա)
Լուտեպեե
2011 թվականի տվյալներով գյուղում բնակվում էր 6 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Վեռսկա շրջանի բնակավայրեր Կատեգորիա:Էստոնիայի գյուղեր
Պալատ Բարբարո
Կառուցված են եղել Բարբարո ընտանիքի համար։ Պալատներից առաջինը կառուցվել է 1425 թվականին` գոթական ոճով, ճարտարապետ Ջովաննի Բոն ։ Այն պատկանել է Պիերո Սպիերային 15-րդ դարում։ Երկրորդը բարոկկո ոճով նախագծվել է 1694 թվականին՝ ճարտարապետ Անտոնիո Գասպարի կողմից։
19-րդ դարի վերջին և 20-րդ դարի սկզբին հին պալատ են եկել շատ հայտնի անձնավորություններ։ Ամերիկյան միլիոնատեր Կերտիսովների ընտանիքի հյուրերի մեջ Բոստոնից եղել են Ռոբերտ Բրաունինգը, Կլոդ Մոնեն, Ջոն Սինգերը, Ջեյմս Ուիստլերը, Իզաբելլա Գարդները։ Իսկ գրող Հենրի Ջեյմսն այս տանն է գրել իր «Ասպերնայի թղթերը» ստեղծագործությունը։
Ծանոթագրություններ
Կատեգորիա:Վենետիկի պալատներ Կատեգորիա:Գոթական ճարտարապետություն
Մինհահա շրջան (Հարավային Դակոտա)
Մինհահա շրջան (Minnehaha County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.095 կմ² է, բնակչությունը՝ 169.468 մարդ (2010 թ. տվյալներով)։ Շրջկենտրոնն է Սիուքս Ֆոլս բնակավայրը։ Կազմավորվել է 1862 թ.։
Կատեգորիա:Հարավային Դակոտայի շրջաններ
Կալում Ուիլսոն
Կալում Ուիլսոն (Callum Wilson, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բորնմութի և Անգլիայի ազգային հավաքականի կազմում։ Խաղում է կենտրոնական հարձակվողի դիրքում ։
Քովենթրի Սիթի
Ուիլսոնը Քովենթրի Սիթիի ակադեմիայի սան է։ Իր պրոֆեսիոնալ դեբյուտը նշեց 2009 թվականի օգոստոսի 12-ին՝ փոխարինման մտնելով Անգլիայի լիգայի գավաթի Հարտլփուլ Յունայթեդի դեմ խաղում ։ Իր առաջին պայմանագիրը կնքեց 2010 թվականի մարտի 16-ին։ Առաջին հանդիպումը առաջնությունում անգլիացին անցկացրեց դեկտեմբերի 28-ին՝ խաղադաշտ դուրս գալով Չեմպիոնշիպի Քուինս Պարկ Ռեյնջերսի դեմ խաղում ։ 2010-11 մրցաշրջանի շարունակությունը Ուիլսոնը վարձավճարով անցկացրեց Անգլիայի հինգերորդ դիվիզիոնում հանդես եկող Կեթերինգ Թաունում , որի կազմում մասնակցեց 17 հանդիպման՝ դառնալով 1 գոլի հեղինակ  ։ 2011 թվականի դեկտեմբերի 29-ին նա 1 ամսվա վարձավճարով միացավ Տամուորթին  ։ Իր առաջին և միակ գոլը ակումբի կազմում խփեց 2012 թվականի հունվարի 14-ին՝ Ռեքսհեմի դեմ խաղում  ։ Տամուորթի կազմում Ուիլսոնը անցկացրեց 3 հանդիպում՝ դառնալով 1 գոլի և 2 գոլային փոխանցման հեղինակ ։
Բորնմութ
2014 թվականի հուլիսի 4-ին Ուիլսոնը 4 տարվա պայմանագիր կնքեց Բորնմութի հետ  ։ Իր դեբյուտը նշեց օգոստոսի 9-ին՝ Հադերսֆիլդ Թաունի դեմ խաղում՝ այս խաղում դառնալով դուբլի հեղինակ  ։ Հոկտեմբերի 4-ին նա 2 գոլ խփեց Բոլտոն Ուոնդերերսի դեմ խաղում՝ 2-1 հաշվով հաղթանակ պարգևելով Բորնմութին ։ Հոկտեմբերի 18-ին անգլիացին խփեց Չառլտոն Ատլետիկի դեմ հանդիպման միակ գնդակը ։ Հոկտեմբերի 21-ին նա գոլի և գոլային փոխանցման հեղինակ դարձավ Ռեդինգի դեմ խաղում ։ Հոկտեմբերին Ուիլսոնը ճանաչվեց Չեմպիոնշիպի ամսվա լավագույն ֆուտբոլիստ ։ Նոյեմբերի 4-ին նա 2 գոլային փոխանցում տվեց Շեֆիլդ Ուենսդիի դեմ խաղում ։ Դեկտեմբերի 13-ին անգլիացին գոլի և գոլային փոխանցման հեղինակ դարձավ Կարդիֆ Սիթիի դեմ խաղում ։ 2015 թվականի փետրվարի 7-ին Ուիլսոնը դուբլ ձևակերպեց Ուիգան Ատլետիկի դեմ խաղում ։ Մարտի 3-ին նա 2 գոլային փոխանցում տվեց Վուլվսի դեմ խաղում, իսկ հանդիպումն ավարտվեց 2-1 հաշվով ։ Ապրիլի 6-ին Ուիլսոնը գոլի և գոլային փոխանցման հեղինակ դարձավ Բիրմինգհեմ Սիթիի դեմ խաղում՝ օգնելով իր թիմին հաղթել 4-2 հաշվով ։ Իր առաջին մրցաշրջանում անգլիացին անցկացրեց 50 հանդիպում՝ դառնալով 23 գոլի ու 13 գոլային փոխանցման հեղինակ, իսկ Բորնմութը իր պատմության մեջ առաջին անգամ տեղափոխվեց Պրեմիեր Լիգա  ։
Իր առաջին հանդիպումը Պրեմիեր Լիգայում Ուիլսոնը անցկացրեց 2015 թվականի օգոստոսի 8-ին՝ թիմի մեկնարկային կազմում խաղադաշտ դուրս գալով Աստոն Վիլլայի դեմ խաղում ։ Օգոստոսի 22-ին նա հետ-տրիկ ձևակերպեց Վեստ Հեմ Յունայթեդի դեմ խաղում՝ օգնելով Բորնմութին հաղթել 4-3 հաշվով ։ Սեպտեմբերի 26-ին՝ Ստոկ Սիթիի դեմ խաղում անգլիացին ստացավ խաչաձև կապերի վնասվածք՝ բաց թողնելով 6 ամիս   ։ Իր առաջին մրցաշրջանում Ուիլսոնը անցկացրեց 13 հանդիպում՝ դառնալով 5 գոլի հեղինակ ։
2016 թվականի հուլիսի 1-ին Ուիլսոնը 4 տարով երկարաձգեց իր պայմանագիրը Բորնմութի հետ   ։ Սեպտեմբերի 10-ին նա խփեց Վեստ Բրոմվիչ Ալբիոնի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Հոկտեմբերի 1-ին Ուիլսոնը գոլ խփեց Ուոտֆորդի դեմ խաղում, իսկ հանդիպումն ավարտվեց 2-2 հաշվով ։ Հոկտեմբերի 15-ին անգլիացին գոլի և գոլային փոխանցման հեղինակ դարձավ Հալլ Սիթիի դեմ խաղում ։ 2017 թվականի փետրվարի 1-ին Ուիլսոնը կրկին ստացավ խաչաձև կապերի վնասվածք՝ բաց թողելով այդ մրցաշրջանի շարունակությունը   ։
2017 թվականի հոկտեմբերի 24-ին Ուիլսոնը գոլի և գոլային փոխանցման հեղինակ դարձավ Անգլիայի լիգայի գավաթի Միդլսբրոյի դեմ խաղում ։ Նոյեմբերի 18-ին նա հետ-տրիկ ձևակերպեց Հադերսֆիլդ Թաունի դեմ խաղում ։ Դեկտեմբերի 26-ին անգլիացին գոլ խփեց Վեստ Հեմ Յունայթեդի հանդիպման ավելացված ժամանակում՝ փրկելով Բորնմութին պարտությունից ։ 2018 թվականի հունվարի 14-ին Ուիլսոնը գոլի և գոլային փոխանցման հեղինակ դարձավ Արսենալի դեմ խաղում ։ Հունվարի 31-ին՝ Չելսիի դեմ խաղում անգլիացին կրկին գոլի և գոլային փոխանցման հեղինակ դարձավ, իսկ հանդիպումն ավարտվեց 3-0 հաշվով ։ Մայիսի 13-ին նա գոլ խփեց Բարնլիի դեմ խաղի 90-րդ րոպեին՝ 2-1 հաշվով հաղթանակ պարգևելով իր թիմին ։ 2017-18 մրցաշրջանում Ուիլսոնը անցկացրեց 31 հանդիպում՝ դառնալով 9 գոլի և 3 գոլային փոխանցման հեղինակ ։
2018 թվականի հուլիսի 6-ին Ուիլսոնը երկարաձգեց իր պայմանագիրը ակումբի հետ մինչև 2022 թվականը   ։ Օգոստոսի 11-ին՝ Կարդիֆ Սիթիի դեմ խաղում նա դարձավ գոլի և գոլային փոխանցման հեղինակ՝ 2-0 հաշվով հաղթանակ պարգևելով Բորնմութին  ։ Հոկտեմբերի 6-ին Ուիլսոնը կրկին դարձավ գոլի և գոլային փոխանցման հեղինակ Ուոտֆորդի դեմ խաղում  ։ Հոկտեմբերի 27-ին նա դուբլ ձևակերպեց Ֆուլհեմի դեմ խաղում  ։ Դեկտեմբերի 4-ին անգլիացին գոլի և գոլային փոխանցման հեղինակ դարձավ Հադերսֆիլդ Թաունի դեմ խաղում  ։ 2019 թվականի ապրիլի 13-ին Ուիլսոնը գոլի և 2 գոլային փոխանցման հեղինակ դարձավ Բրայթոն ընդ Հոուվ Ալբիոնի դեմ խաղում, իսկ հանդիպումն ավարտվեց 5-0 հաշվով  ։ Ապրիլի 27-ին անգլիացին դուբլի և գոլային փոխանցման հեղինակ դարձավ Սաութհեմպտոնի դեմ խաղում, իսկ հանդիպումն ավարտվեց 3-3 հաշվով ։ 2018-19 մրցաշրջանում Ուիլսոնը անցկացրեց 33 հանդիպում՝ դառնալով 15 գոլի և 10 գոլային փոխանցման հեղինակ ։
2019 թվականի սեպտեմբերի 15-ին Ուիլսոնը դուբլ ձևակերպեց Էվերթոնի դեմ խաղում՝ օգնելով իր թիմին հաղթել 3-1 հաշվով ։ Սեպտեմբերի 28-ին անգլիացին գոլ խփեց Վեստ Հեմ Յունայթեդի դեմ խաղում, իսկ հանդիպումն ավարտվեց 2-2 հաշվով  ։
Միջազգային կարիերա
Ուիլսոնը ներկայացրել է Անգլիան մինչև 21 տարեկանների երիտասարդական հավաքականում ։ Անգլիայի ազգային հավաքական առաջին անգամ հրավիրվեց 2018 նոյեմբերի 8-ին՝ Միացյալ Նահանգների և Խորվաթիայի դեմ խաղերի համար ։ Իր դեբյուտը ազգային հավաքականում նշեց նոյեմբերի 15-ին՝ Միացյալ Նահանգների դեմ ընկերական խաղում՝ այս խաղում դառնալով գոլի հեղինակ  ։
Ակումբային վիճակագրություն
2019 թվականի դեկտեմբերի 18-ի դրությամբ
Միջազգային վիճակագրություն
2019 թվականի դեկտեմբերի 18-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Անգլիացի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Քովենթրի Սիթիի ֆուտբոլիստներ Կատեգորիա:Կեթերինգ Թաունի ֆուտբոլիստներ Կատեգորիա:Տամուորթի ֆուտբոլիստներ Կատեգորիա:Բորնմութի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
(6152) Էմպեդոկլես
Միջին հեռավորությունը Արեգակից կազմում է 2,56712 ա. մ., առավելագույնը մոտենում է 2,0444 ա. մ. հեռավորության վրա և հեռանում 3,0899 ա. մ. ։ Արեգակի շուրջ մեկ ամբողջական պտույտ է կատարում 1502,34 երկրային օրվա ընթացքում, իր ուղեծրով շարժվելով միջինում 0,239627 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,63° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վոլկովո (գյուղ, Մցենսկի շրջան)
Վոլկովո (Волково), գյուղ Ռուսաստանի Օրյոլի մարզի Մցենսկի շրջանի կազմում։
Ոսկորների քաղաք (վեպ)
Ոսկորների քաղաք, Կասսանդրա Քլերի ֆենտեզի ժանրի ստեղծագործություն, «Մահվան գործիք» գրքաշարի առաջին գիրքը։ Լույս է տեսել 2007 թվականին։ Գրքում ներկայացվում են 15-ամյա Քլերի Ֆրեյի արկածները, որը հանդիպել էր մարդկային աչքից թաքնված Մթնշաղի որսորդների աշխարհին։
Սյուժե
15-ամյա Քլերին և նրա ընկեր Սայմոնը գնում են «Դժոխային որջ» ակումբ։ Այստեղ Քլերին ականատես եղավ, թե ինչպես մուգ վարսերով աղջիկը և կապույտ վարսերով տղան առանձնացան մի սենյակում, իսկ նրանց հետևեցին երկու հոգի, որոնցից մեկը զինված էր դանակով։ Քլերին Սայմոնին խնդրեց կանչել պահակախմբին, իսկ ինքը հետևեց երիտասարդներին։ Այնտեղ Քլերին լսեց երեք երիտասարդների՝ դևերի մասին տարօրինակ զրույցը, որից հետո նրանք սպանեցին կապույտ մազերով տղային, և նրա մարմինն անհետացավ սենյակից։ Նախքան աղջիկը կհասկանար՝ ինչ է կատարվել, Սայմոնը պահակախմբի հետ մտավ սենյակ։ Տղային սպանած երիտասարդներին միայն աղջիկն էր տեսնում։
Հաջորդ օրը Ջոսլինը՝ Քլերիի մայրը, հայտնեց նրան, որ իրենք լքում են Նյու Յորքը և ամառն անցկացնելու են քաղաքից դուրս, որտեղ իրենց ընտանիքի ընկերը տուն ունի։ Քլերին դուրս եկավ Սայմոնի հետ զբոսնելու։ Ռեստորանում ճաշելու ժամանակ աղջիկը խոստովանեց ընկերոջը, որ գրեթե ոչինչ չգիտի իր մոր և ընտանիքի մասին։ Սայմոնը հարցրեց՝ արդյոք Քլերին ինչ-որ բան գիտի մոր սպիների մասին, բայց Քլերին հայտարարեց, որ իր մայրը ոչ մի սպի չունի։ Ավելի ուշ աղջիկը հանդիպեց «Դժոխային որջ»-ից բաց մազերով երիտասարդին։ Ջեյսը հայտնեց, որ ինքը Մթնշաղի որսորդ է, իսկ ակումբի այն կապույտ մազերով տղան դև էր։ Նա նաև ասաց, որ սովորական մարդիկ չեն տեսնում Մթնշաղի որսորդներին։ Քլերին եկավ տուն և տեսավ, որ անտեղ ամեն ինչ թափթփված է։ Սկզբում նա մտածեց, որ իրենց թալանել են, բայց հետո հասկացավ, որ ոչինչ գողացված չէ։ Անցնելով մոր սենյակի մոտով՝ լսեց խուլ ձայներ։ Մտնելով սենյակ՝ նա տեսավ մի հրեշավոր արարած, որը ցանկանում էր սպանել իրեն։ Քլերին վազեց դեպի խոհանոց, որտեղ սպանեց դևին և կորցրեց գիտակցությունը։ Քլերին արթնացավ Համալսարանի հիվանդանոցում, որտեղ ծանոթացավ ուրիշ Մթնշաղի որսորդների՝ Ալեքի, Իզաբելի և նրանց ուսուցիչ Խոջի հետ։ Համալսարանում Ջեյսն ասաց, որ Քլերին մարդ չէ, քանի որ բուժիչ ռունագիրը չէր սպանել նրան։